जानने, ढूंढ़ने और प्रमाण की रही है भारतीय चेतना: रत्ना
सांची बौद्ध-भारतीय ज्ञान अध्ययन विश्वविद्यालय में प्राचीन लिपियों, लेखन तकनीक, प्रस्तर एवं शिलालेख अध्ययन एवं शोध विधियों पर सात दिवसीय कार्यशाला का शुभारंभ हुआ। 9 मार्च तक चलने वाली इस कार्यशाला में भारतीय पांडुलिपि शास्त्र की विशेषता, लेखन एवं छपाई की तकनीक, ब्राह्मी लिपि एवं अन्य लिपियों की जानकारी एवं पढ़ने की तकनीक पर विस्तृत कार्य होगा। उद्घाटन सत्र में कोलकाता विवि में संस्कृत विभाग की प्रमुख रही प्रो. र|ा बसु ने कहा कि भारतीय चेतना जानने, ढूंढ़ने और प्रमाण की रही है। ग्रंथ संपादन शास्त्र की उपयोगिता बताते हुए उन्होंने कहा कि अब सिद्ध हो चुका है कि भारत में लेखन की जानकारी अफ्रीका से नहीं आई बल्कि पाणिनी और उसके पहले से मौजूद रही है। नवीनतम शोध से सिद्ध हो चुका है कि पाणिनी छठीं शताब्दी ईसा पूर्व हुए थे। उन्होंने पांडुलिपियों की शिक्षा आधारित पर्यटन का सुझाव देते हुए कहा कि आज जरूरत है कि हम नई दृष्टि से ग्रंथों, पांडुलिपियों, शिलालेखों को देखें और उसमें घुसे पश्चिम प्रभाव को हटाकर सत्यरूप का निरूपण करें। सांची बौद्ध विवि के कुलसचिव राजेश गुप्ता ने कहा कि देवनागरी लिपि में ज्ञ अंतिम शब्द है जो ज्ञात को प्रस्तुत करता है अर्थात ज्ञात के उपरांत अनुभूति का पर्याय ही ज्ञान है। इस मौक्े पर प्रो. बृजकिशोर, प्रो. निर्मला कुलकर्णी आिद मौजूद थे।
hin_Deva hin_Deva